**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-116/2023

**1380a**

### I n f o r m á c i a

**o prerokovaní návrhu poslancov Národnej rady Slovenskej republiky Petra KREMSKÉHO, Milana KURIAKA, Miloša SVRČEKA, Richarda NEMCA a Lucie DRÁBIKOVEJ na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1380) vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci bol určený ako gestorský výbor **k návrhu poslancov** Národnej rady Slovenskej republiky Petra KREMSKÉHO, Milana KURIAKA, Miloša SVRČEKA, Richarda NEMCA a Lucie DRÁBIKOVEJ na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov **(tlač 1380)**.

V zmysle § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podáva informáciu o výsledku prerokovania vyššie uvedeného zákona a návrhy na ďalší postup.

 Národná rada Slovenskej republiky uznesením č. 1996 z 8. februára 2023 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Návrh poslancovNárodnej rady Slovenskej republiky Petra KREMSKÉHO, Milana KURIAKA, Miloša SVRČEKA, Richarda NEMCA a Lucie DRÁBIKOVEJ na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov **(tlač 1380) prerokoval a odporučil** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 698 z 8. marca 2023,

 Výbor Národnej rady Slovenskej republiky pre financie a rozpočet uznesením č. 435 z 13. marca 2023,

 Výbor Národnej rady Slovenskej republiky pre sociálne veci uznesením č. 253 z 13. marca 2023.

**IV.**

 Z uznesení výborov Národnej rady Slovenskej republiky uvedených v III. bode tejto informácie vyplývajú tieto pozmeňujúce a doplňujúce návrhy:

1. V čl. I, 12. bode (§ 33 ods. 10) sa vypúšťajú slová „pred prvú vetu“.

Legislatívno-technická úprava; precizovanie textu ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

1. V čl. I, 19. bode [(§ 46d ods. 1 písm. b)] sa slová „sa na konci pripája slovo „alebo““ nahrádzajú slovami „sa na konci bodka nahrádza slovom „alebo“.

Legislatívno–technická úprava; precizovanie textu ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

1. V čl. I, 32. bode sa slová „Pred § 46i sa vkladá § 46ha“ nahrádzajú slovami „Pod nadpis piatej hlavy štvrtej časti sa vkladá § 46ha“.

Legislatívno–technická úprava; precizovanie textu ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

1. V čl. II, 1. bode [(§ 9 ods. 2 písm. a)] sa nad slovom „výberu“ odkaz 40ba nahrádza odkazom 40b. V nadväznosti na to sa upraví úvodná veta k poznámke pod čiarou a označenie poznámky pod čiarou. Zároveň sa vykoná súvisiaca legislatívno-technická úprava v čl. II 2. bode (§ 11 ods. 12 a 13) odkaz 40ba sa nahrádza odkazom 40b (2x).

Legislatívno–technická úprava v súlade so 47. bodom Prílohy
č. 2 Legislatívno-technické pokyny, Legislatívnych pravidiel tvorby zákonov (č. 19/1997 Z. z.); zákonom č. 253/2015 Z. z. bolo vložené nové znenie § 9 ods. 2 písm. a), ktoré už neobsahovalo odkaz 40b a súčasne bola vypustená poznámka pod čiarou k tomuto odkazu. Na základe tejto úpravy je preto možné v rámci zachovania chronologického číslovania opätovne zaviesť odkaz 40b ako aj poznámku pod čiarou k tomuto odkazu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre sociálne veci**

V.

 Návrh spoločnej správy výborov, vrátane záverečného stanoviska k návrhu zákona, prerokoval gestorský výbor na svojej 94. schôdzi dňa 14. marca 2023.

**Gestorský výbor** **neprijal platné uznesenie** o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru.

Výbor zároveň poveril spravodajkyňu **Katarínu Hatrákovú**, aby podľa § 80 ods. 2 zákona o rokovacom poriadku Národnej rady Slovenskej republiky podala informáciu o výsledku rokovania výborov a predložila návrh na ďalší postup.

 Bratislava 14. marca 2023

**Vladimír Ledecký v.r**

**predseda výboru**